sasicodes/solvari-1 huggingface dataset:
சிறு மற்றும் குறு விவசாயிகள் முறைசார் கடன் வசதிகளிலிருந்து நெருக்கிப் புறந்தள்ளப்பட்டு லேவாதேவிக் காரர்களிடம் விடப்பட்டுள்ளனர்.
அவை தாமாக வைப்புநிதிகளைப் பெறுவதை தடை செய்து அவற்றை வணிக வங்கிகளுக்கும் வாடிக்கையாளர்களுக்கும் இடைநிலை நிறுவனங்களாக குறைத்து இதனைச் செய்ய முனைகின்றன.
கூலித் தொழிலாளர்களைப் பொருத்த மட்டிலும் விவசாயப் பணிகளுக்கும் ஏனைய பணிகளுக்குமான அவர்களது கூலி வீதம் அறுதி அளவுகளில் மிகக் குறைவானதாகத் தொடர்கின்றது.
அத்தோடு கிராமப்புற தொழிலாளர்கள் குறிப்பாகப் பெண் தொழிலாளர்கள் பெறும் ஆண்டின் சாராசரி வேலை நாட்கள் மிகவும் மோசமான அளவில் குறைவாக இருக்கின்றது.
இடம்பெயர் தொழிலாளர்களின் நிலையும் அவர்கள் சொந்த கிராமத்தில் விட்டு வந்துள்ள அவர்களது குடும்பத்தின் நிலையும் மிகவும் பரிதாபகரமாக இருக்கின்றது.
இந்த அவசரச் சட்டம் நிலத்தை நம்பி வாழும் லட்சக் கணக்கான விவசாயிகள் மற்றும் ஏனைய மக்கள் பகுதியினரின் நியாயமான கவலைகளையும் அச்சங்களையும் புறந்தள்ளியுள்ளது.
ஒப்பந்தக் கூலி அத்துக்கூலி வெளியாரிடம் பணியினை ஒப்படைத்தல் என்பவை உழைப்புச் சுரண்டலை தீவிரமாக்கும் வழிமுறைகளாக உள்ளன.
தொழில் நிறுவனங்கள் அதன் பணிகளை வெளியாரிடம் ஒப்படைக்கும் முறையில் வீட்டில் இருந்து பணியாற்றும் தொழிலாளர்கள் குறிப்பாகப் பெண் தொழிலாளர்கள் உற்பத்திப் பொருளுக்கான கூலி என்ற வகையில் எள்ளளவு சிறுதொகையே கூலியாக அளிக்கப்பட்டு சுரண்டப்படுகின்றனர்.
அரசுத் திட்டங்கள் பலவற்றில் பணியாற்றும் தொழிலாளர்களுக்கு பெயரளவிலான மதிப்பூதியம் மட்டும் வழங்கப்படுகிறது அவர்களுக்கு அனைத்து சட்ட ரீதியான பலன்களும் மறுக்கப்படுகின்றன.
முறைசாராத் தொழில் துறையில் பணிபுரிவோரில் பெரும்பங்கு வகிக்கும் இடம்பெயர்ந்த தொழிலாளர்கள் நிலைமை தான் தினசரிக் கூலி சமூக பாதுகாப் பின்மை போன்ற நெஞ்சம் பதைக்கும் வேலை நிலமைகளோடு இருப்பதிலேயே மிகவும் மோசமானதாக உள்ளது.
அது நவீன தாராளமயக் கொள்கை அதிகார அமைவில் இயற்கை வளங்களை கொள்ளையடிப்பதற்கு ஊழல் எப்படி வழிவகுக்கின்றது என்பதைக் காட்டுவதாக உள்ளது.
அகஸ்டா வெஸ்ட்லாண்ட் ஹெலிகாப்டர் உடன்பாட்டு ஊழலும் ரயில்வே அமைச்சகத்தின் ஊழலும் இவற்றைப் பின்தொடர்ந்தன.
மேற்கு வங்காளத்தில் சாரதா நிதிநிறுவன ஊழல் ஒடிசாவின் நிதி நிறுவன ஊழல் கேரளாவின் சூரிய மின்தகடு ஊழல் என மாநிலங்களிலும் ஊழல் பெருக்கெடுத்துள்ளது.
ஆனால் மார்க்சிஸ்ட் கம்யூனிஸ்ட் கட்சிக்கும் இடதுசாரிகளுக்கும் ஊழலுக்கெதிரான போராட்டம் என்பது தவிர்க்கவொண்ணாத வகையில் நவீன தாராளமய அதிகார அமைப்பையும் ஊழலுக்கான பெருமுதலாளிகள்அரசியல்வாதிகள்அதிகாரவர்க்கத்தினர் கூட்டணியையும் உடைப்பதை உள்ளடக் கியதாகும்.
ஆனால் வெளிநாட்டில் பதுக்கி வைக்கப்பட்டுள்ள இந்தச் சட்டவிரோதமான பணத்தை நாட்டிற்கு மீட்டுவர ஐக்கிய முற்போக்கு கூட்டணி அரசு எந்த நடவடிக்கையும் எடுக்கவில்லை.
ஆட்சிக்கு வந்து நூறுநாட்களில் வெளிநாட்டில் பதுக்கி வைக்கப்பட்டுள்ள கருப்புப்பணம் அனைத் தையும் மீட்டுவர சூளுரைத்த மோடி அரசாங்கமும் அதே பாதையைத் தான் பின்பற்றி வருகின்றது.
காங்கிரசும் சரி பாஜகவும் சரி உள்நாட்டில் கருப்புப் பணம் உருவாவதைத் தடுக்கவோ சட்டவிரோதமாய்ப் பதுக்கப்படும் பணத்தை வெளிக்கொணரவோ நடவடிக்கை எடுப்பது குறித்துப் பேசுவதும் இல்லை.
பசுவதை இந்துப்பெண்களை முஸ்லிம் இளைஞர்கள் வசப்படுத்துகின்றனர் என்ற குற்றச்சாட்டுக்கள் வங்காள தேசத்திலிருந்து ஊடுருவல் முஸ்லிம்களை வாக்குவங்கி அரசியலுக்கு பயன்படுத்துவதாக பிரச்சாரம் என இந்துத்வா அமைப்புகள் வகுப்புவாத பதட்டத்தை தூண்டி வகுப்புவாத அடிப்படையில் மக்களை பிரித்து வைத்தன.
பாட்த்திட்டத்திலும் பாடப்புத்தகங்களிலும் வகுப்புவாத உள்ளடக்கத்தை அறிமுகப்படுத்துவதற்கு ஏற்ப புதிய கல்விக் கொள்கை மாற்றப்பட விருக்கிறது.
இந்த வேலைக்காக உயர்கல்வி மற்றும் ஆராய்ச்சி நிறுவனங்களின் கொள்கைகளை வகுக்கும் உயர்மட்டக் குழுக்களுக்கான தலைமை பொறுப்பாளர்களை வேலையில் அமர்த்தும் பணி துவங்கிவிட்டது.
பிரதம மந்திரியி லிருந்து கீழ்வரை பத்தாம் பசலித்தமான கருத்துக் களைப் பரப்பு வதும் விஞ்ஞானக் கண்ணோட்டத்தை குழிதோண்டி புதைப்பதும் நடந்து கொண்டிருக்கின்றன.
இந்துத்துவா கோட்பாட்டை ஒத்துக்கொள்ளா தவர்களை பா.ஜ.க தலைவர்களும் நாடாளுமன்ற உறுப்பினர்களும் மிரட்டி அறிக்கை விடுவது நாதுராம் கோட்சேயை பெருமைப் படுத்துவது முஸ்லிம்கள் கிறித்துவர்கள் இந்துமதத்துக்கு மறு மதமாற்றம் செய்யப்படுவது அயோத்தியில் ராமர் கோவில் கட்ட கோரிக்கை வைப்பது ஆகிய அனைத்தும் ஆர்.எஸ்.எஸ் திட்டத்தின் பகுதிகளே.
பெண்களை குடும்ப கௌரவம் மற்றும் சமூகத்தின் சொத்தாக பார்ப்பதாகக் கூறிக்கொண்டு பிற்போக்குத்தனமான ஆணாதிக்க சமூக சிந்தனை களை முன் வைக்கிறது.
இந்துப் பெண்களை பல குழந்தைகளைப் பெற்றுக் கொள்ள சமீபத்தில் விடப்பட்ட உத்தரவு பெண்கள் மீது அண்மையில் தொடுக்கப்பட்ட தாக்குதலாகும்.
ஆர்.எஸ்.எஸ் ஸ்தாபனங்கள் குறிப்பாக தலித் மற்றும் ஆதிவாசி சமூகங்களை இந்துத்வா சித்தாந்தம் மற்றும் ஒழுங்குடன் இணைப்பதற்கு முயல்கின்றன.
மோடி அரசும் பா.ஜ.க மாநில அரசுகளும் அவர்கள் மீது சுமத்தும் சுமைகளுக்கு எதிராகவும் மக்களது வாழ்வு பாதுகாக்கப்படுவதற்காகவும் மக்களை அணி திரட்டுவதன் மூலமே ஆர்.எஸ்.எஸ் தலைமை தாங்கும் வகுப்புவாத சக்திகளுக்கு எதிரான பிரச்சாரம் வெகுஜனங்களை ஈர்க்கும்.
சமூக கலாச்சார கல்வித் துறைகளிலும் ஆர்.எஸ்.எஸ் பா.ஜ.க கூட்டணிக்கு எதிரான போராட்ட யுக்திகளுக்கு அழுத்தமான வடிவம் கொடுக்கப்பட வேண்டும்.
இந்துத்துவா மற்றும் ஏனைய வகுப்புவாத சக்திகளின் பிற்போக்கு பிரிவினை கொள்கைகளை தோலுரிக்கும் சித்தாந்த அரசியல் பிரச்சார சாதனங்கள் பொதுமக்களை ஈர்க்கும் நடையில் தயாரிக் கப்பட வேண்டும்.
அறிவுஜீவிகள் வரலாற்றாசிரியர்கள் கலாச்சார நிபுணர்கள் ஆகியோரை வகுப்புவாத சக்திகளுக்கு எதிரான சித்தாந்தப் போராட்டத்தில் ஈடுபடுத்த கட்சியின் அறிவு வளங்கள் ஆராய்ச்சி மையங்கள் பயன்படுத்தப்பட வேண்டும்.
கல்வித் துறையில் பள்ளிக்கு முந்தைய நிலையிலும் பள்ளிகளிலும் ஆசிரியர்கள் மற்றும் சமூக அமைப்புகளின் உதவியுடன் முன்முயற்சிகளை எடுக்க வேண்டும்.
கட்சியும் தொழிற்சங்கங்களும் தொழிலாளி வர்க்கத்திடையேயும் அவர்கள் வசிக்கும் குடியிருப்பு பகுதிகளிலும் சமூக கலாச்சார நிகழ்ச்சிகள் மூலமாக மதச்சார்பற்ற விஞ்ஞான அணுகுமுறை களை வளர்த்தெடுக்க சிறப்பு கவனம் செலுத்த வேண்டும்.
வகுப்புவாத சக்திகள் ஆபத்தான ஜாதிய ரீதியான பிற்போக்குத் தனமான மதிப்பீடுகளை சமூகத்தில் திணிப்பதற்கு எதிராக கலாச்சார மற்றும் விஞ்ஞான நிகழ்ச்சிகளை நடத்த வேண்டும்.
ஆதிவாசி தலித் பிரிவினரிடம் ஆர்.எஸ்.எஸ் அமைப்புகளின் பன்முகப்பட்ட செயல்களை முறியடிக்க அப்பகுதியினரிடம் கட்சியின் ஸ்தாபன பணிகளை வளர்த்தெடுக்க வேண்டும்.
மறு மதமாற்றம் காதல் புனிதப்போர் போன்ற பிரச்சாரங்கள் முஸ்லிம் சமூகத்திடம் அச்சத்தையும் பாதுகாப்பின்மை யையும் தோற்றுவிக்கின்றன.
முஸ்லிம் மக்களின் சமூக பொருளாதார பின்தங்கிய நிலைமையும் சச்சார் அறிக்கை பரிந்துரைகளும் பா.ஜ.க மத்தியில் ஆட்சிக்கு வந்ததும் பின்னுக்குத் தள்ளப்பட்டுவிட்டன்.
சிறுபான்மையினரின் உரிமைகள் பாதுகாப்பு அவர்களது கல்வி மற்றும் பொருளாதார முன்னேற்றத்திற்காக விசேஷ நடவடிக்கைகள் எடுக்க வேண்டுமென்ற கோரிக்கை மிகுந்த முக்கியத்துவம் பெறுகின்றன.
மாறாக ஜம்முவுக்கும் காஷ்மீர் பள்ளத்தாக்குக் குமிடையே வகுப்புவாத அடிப்படையில் பிரிவு வளர்ந்து இன்று பா.ஜ.க அரசு மத்தியில் ஆட்சியில் இருப்பதோடு மாநிலத்தில் அரசில் பங்கேற்க இருப்பதுடன் சேர்ந்து பிரச்சினை தீவிரமடைந்துவிட்டது.
மார்க்சிஸ்ட் கம்யூனிஸ்ட் கட்சி மாநிலத்துக்கு கூடுதல் அதிகாரம் கொடுப்பதும் மூன்று பிராந்தியங்களுக்கும் பிராந்திய சுயாட்சி கொடுப்பதும் உள்ளடக்கிய அரசியல் தீர்வுக்கான அதன் அடிப்படை நிலையினை வலியுறுத்துகிறது.
இதைப்போல மோடி அரசாங்கம் ஜப்பான் ஆஸ்திரேலியா ஆகிய நாடுகளுடன் கேந்திர ராணுவ உறவுகளை வலுப்படுத்தி ஆஸ்திரேலியாவுடன் பாதுகாப்பு ஒத்துழைப்பு கட்டமைப்பு ஒப்பந்தத்தில் கையெழுத்திட்டுள்ளது.
இப்படிப்பட்ட அணுகுமுறையின் விளைவு என்னவென்றால் அமெரிக்கா இந்தியா ஜப்பான் ஆஸ்திரேலியா ஆகிய நான்கு நாடுகளின் பாதுகாப்பு கூட்டணியின் தோற்றமே.
பெருமுதலாளித்துவம் நாட்டின் இயற்கை வளங்களை கொள்ளை அடிக்கவும் மூலதனத்தை பெருக்கவும் அரசு ஒரு கருவியாக தொடர்ந்து செயல்படுகிறது.
இப்படிப்பட்ட சூழலில்தான் அரசின் நிர்வாக இயந்திரங்களில் வகுப்புவாதத்தை புகுத்தும் முயற்சிகள் பாஜக ஆட்சியின் கீழ் மேற்கொள்ளப்படுகின்றன.
எதிர்ப்பினை காட்டும் உரிமை கண்டனக் கூட்டங்கள் நடத்துவது பொதுக் கூட்டங்கள் கூட்டுவது ஆகியவற்றை வெவ்வேறு மாநில அரசுகள் தடை செய்கின்றன.
ஜம்முகாஷ்மீரிலும் மணிப்பூரிலும் உள்ள ராணுவ வீரர்களுக்கான விஷேச அதிகார சட்டம் ராணுவ வீரர்கள் மக்களை எந்தவித பயமும் இல்லாமல் கொல்ல துணிச்சல் அளிக்கிறது.
அரசு இயந்திரஙகள் சட்டவிரோத நடவடிக்கைகள் தடுப்புச் சட்டத்தை தவறாக பயன்படுத்தி தீவிரவாதத்தை ஒடுக்குவதன் பெயரில் முஸ்லிம் இளைஞர்களை குறிவைக்கின்றன.
கடந்த மூன்று வருடங்களில் பொய் வழக்குகளில் சிறைபட்ட எண்ணற்ற முஸ்லிம் இளைஞர்களை நீதிமன்றங்கள் விடுதலை செய்த உதாரணங்கள் பல.
இந்திய குற்றவியல் சட்டத்தின் கடுமையான அம்சங்கள் அரசின் கொள்கைகளுக்கு எதிராக போராடுபவர்கள் மீதும் வெகுஜன இயக்கங்கள் மீதும் கண்மூடித் தனமாக பிரயோகிக்கப்படுகின்றன.
பா.ஜ.க ஆளும் மாநிலங்களில் இந்துத்வா சக்திகளின் சட்டவிரோத கட்டளைகளை நிறைவேற்றும் அங்கமாக காவல்துறை உபயோகப்படுத்தப்படுவது மிக ஆபத்தான சமீபப்போக்கு.
ஆனால் அந்தக் கட்சி புதிய அளவில் மத்தியதர வர்க்கம் இளைஞர்கள் மற்றும் கிராமப்புறத்திலுள்ள பின்தங்கிய வகுப்பினர் ஆகியோரிடையே ஆதரவைப் பெற்றது.
அரியானா மகாராஷ்ட்ரா ஜார்கண்ட் ஆகிய மாநிலங்களில் சட்டசபைத் தேர்தலில் பாஜகவின் வெற்றி புதிய பகுதிகளுக்கு அது முன்னேறி யுள்ளதை காண்பிக்கிறது.
ஐக்கிய முற்போக்கு கூட்டணி அரசின் இரண்டாம் காலப்பகுதியின் படுமோசமான செயல்பாடுகள் வெகுஜன அதிருப்தியை தூண்டியதோடு காங்கிரஸ் கட்சியின் ஆதரவில் மிகப் பெரிய சரிவையும் உண்டாக்கியது.
காங்கிரஸ் கட்சி தாராளமயக் கொள்கைகளைக் கடைப்பிடித்ததன் காரணமாகவும் அதன் விளைவான ஊழலின் காரணமாகவும் விளைந்ததே இந்தச் சரிவு.
மகாராஷ்ட்ரா அரியானா ஜார்கண்ட் ஜம்முகாஷ்மீர் ஆகிய மாநிலங்களில் காங்கிரஸ் கட்சியின் தோல்வி அந்தக் கட்சி இன்னும் மீளவில்லை என்றே தெரிகிறது.
அதுமட்டுமல்லாமல் காங்கிரஸ் பா.ஜ.க ஆகிய கட்சிகளுடன் தங்களது அரசியல் ஆதாயங்களுக்காக சந்தர்ப்பவாதப் போக்கையும் ஊசலாட்டத்தையும் காண்பிக்கின்றன.
மஹாராஷ்ட்ராவில் தேசியவாத காங்கிரஸ் கட்சி காங்கிரஸ் கூட்டணியிலிருந்து விலகி சட்டசபை தேர்தல் முடிந்தவுடன் பா.ஜ.கவுடனான உறவினை நாடுகிறது.
ஒடிசா மாநிலத்தில் பிஜு ஜனதா தளம் தமிழ்நாட்டில் அஇஅதிமுக ஆகியவற்றின் அரசுகள் நவீன தாராளமயக் கொள்கைகளையே பின்பற்றி வருகின்றன.
தமிழ்நாட்டில் அஇஅதிமுக திமுக ஆகிய இரண்டு கட்சிகளின் மேல்மட்ட தலைவர்களும் ஊழல் வழக்குகளில் சிக்கித் தவித்து வருகின்றனர்.
அதைப் போலவே மாநில அளவில் பலம் வாய்ந்த கட்சிகளின் அரசியல் மற்றும் முதலாளித்துவ தத்துவம் ஆகியவற்றுக்கு எதிராக அரசியல் ரீதியான பிரச்சாரத்தை மேற்கொள்வதும் அவசியமான ஒன்றாகும்.
சமாஜ்வாதி கட்சி ராஷ்ட்ரீய ஜனதா தளம் ஐக்கிய ஜனதா தளம் மதசார்பற்ற ஜனதா தளம் இந்திய தேசிய லோக் தள் சமாஜ்வாதி ஜனதா கட்சி ஆகியவை ஒரே கட்சியாக ஒன்றிணை வதற்குத் திட்டமிடுகின்றன.
இந்த முயற்சி வெற்றி பெறுமெனில் உத்திரப் பிரதேசம் பீகார் வட இந்தியாவின் ஒரு சில பகுதிகள் ஆகியவற்றில் தீர்மானகரமானதொரு சக்தியாக அவர்களால் உருவாக முடியும்.
எனினும் ஜனநாயக பூர்வமான சமூகபொருளாதார உள்ளடக்கத்துடன் கூடிய முறையானதொரு திட்டத்தை அவர்களால் உருவாக்க முடியுமா என்பதைப் பொறுத்திருந்துதான் பார்க்க வேண்டும்.
பல்வேறு இடங்களிலும் நடுத்தர வர்க்கப் பிரிவினர் இளைஞர்கள் ஆகிய பிரிவினரை ஆம் ஆத்மி கட்சியால் ஈர்க்க முடிந்துள்ளது.
எனினும் மக்கள் விரும்பும் பிரச்சனைகளில் போராட்டம் நடத்துவதைத் தவிர தெளிவானதொரு திட்டத்தையோ கொள்கைகளையோ அக்கட்சி உருவாக்கவில்லை.
சில்லறை விற்பனையில் அந்நிய நேரடி முதலீடு பொதுத் துறை நிறுவனங்களின் அரசுப் பங்குகளை விற்பனை செய்வது ஆகியவற்றுக்கு எதிராக காங்கிரஸ் அல்லாத இதர மதசார்பற்ற எதிர்க்கட்சிகளை அணிதிரட்டு வதற்கான முன்முயற்சியை மார்க்சிஸ்ட் கம்யூனிஸ்ட் கட்சியும் இதர இடதுசாரி கட்சிகளும் மேற்கொண்டன.
பல்வேறு பிரிவுகளைச் சேர்ந்த மக்கள் எதிர்கொள்ளும் இன்னல்கள் பிரச்சனைகள் ஆகியவற்றின் மீது போராட்டங்களையும் இயக்கங்களையும் உருவாக்கி அவற்றுக்குத் தலைமை தாங்கவும் வெகுஜன அமைப்புகள் தங்களை தயார்ப் படுத்திக் கொள்ள வேண்டும்.
வலுவான வெகுஜன அமைப்புகளை வளர்த்தெடுப்பதன் மூலம் மட்டுமே கட்சியினால் முன்னேறிச் செல்ல முடியும் என்பதோடு இடதுசாரிஜனநாயக சக்திகளையும் வலுப்படுத்த முடியும்.
கட்சியின் சுயேச்சையான வலிமையை மேம்படுத்தவும் இடதுசாரிஜனநாயக சக்திகளை அணிதிரட்டவும் ஒரே வழி வெகுஜன அமைப்புகளை விரிவுபடுத்துவதும் அவற்றின் வெகுஜன செல்வாக்கை விரிவுபடுத்துவதுமே ஆகும்.
தொழிலாளர் நலச் சட்டங்களை நீர்த்துப் போகச் செய்யும் முயற்சிகளுக்கு எதிரான போராட்டமும் இந்த ஒன்றுபட்ட மேடையின் மூலம் நடத்தப்பட வேண்டும்.
அதே நேரத்தில் அணிதிரட்டப்படாத துறைகளில் பணிபுரியும் பெருமளவிலான தொழிலாளர்களை அணிதிரட்டுவதிலும் அவர்களுக்கான இயக்கத்தை வளர்த்தெடுப்பதிலும் கவனம் செலுத்த வேண்டும்.
தொழிலாளர்கள் அதிகமான அளவில் வசித்துவரும் பகுதிகளில் சமூக கல்வித் துறைகள் சார்ந்த நடவடிக்கைகளிலும் தொழிற்சங்கங்கள் ஈடுபட வேண்டும்.
தொழிலாளி வர்க்கத்தினர் வசிக்கும் பகுதிகளில் வகுப்புவாத அமைப்புகளின் நடவடிக்கை களுக்குப் பதிலடி கொடுக்கும் வகையில் கட்சி கவனம் செலுத்திச் செயல்பட வேண்டும்.
விவசாயத் துறையில் ஏற்பட்டுள்ள நெருக்கடியின் தாக்கமானது விவசாயிகள் வசிக்கும் பகுதிகள் பயிர்கள் பருவ காலங்கள் ஆகியவற்றுக்கிடையே பல்வேறு வகையான தன்மை கொண்டதாக அமைந்துள்ள நிலையில் ஆர்ப்பாட்டங்கள் போராட்டங்கள் ஆகியவற்றை நடத்தும்போது நிலப்பிரபுக்கள் பணம்படைத்த பிரிவினரின் வலுவான தத்துவார்த்த ரீதியிலான செல்வாக்கை கணக்கில் எடுத்துக் கொள்ள வேண்டும்.
நில உரிமைகளுக்காகவும் கண்மூடித் தனமான முறையில் நிலங்களை கையகப்படுத்துவதை எதிர்த்தும் நிலத்திற்காகவும் வன உரிமைகளுக்காகவும் குத்தகை விவசாயிகளின் உரிமைகளுக்காகவும் இயக்கங்களை வளர்த்தெடுப்பது நவீன தாராளமயக் கொள்கைகள் சுதந்திரமான வர்த்தகம் போன்றவற்றைத் தடுத்து நிறுத்துவதற்கும் விவசாயம் தண்ணீர் விதைகள் மற்றும் வனங்கள் ஆகியவற்றை பெரும் கார்ப்பரேட் நிறுவனங்கள் கைப்பற்றுவதை எதிர்த்தும் விவசாய விளைபொருட்களுக்கு நியாயமான விலையைக் கோரியும் கடன் வசதிகளை விரிவுபடுத்தக் கோரியும் போராட்டங்களை நடத்துவது என்ற வகையில் திட்டமிட்ட தீர்மானகரமான ஸ்தாபன வேலைகள் சரியான கோஷங்களை எழுப்புதல் ஆகியவற்றின் மூலமே இந்தப் பிரச்சனைகளை வெற்றி கொள்ள முடியும்.
வரும் காலத்தில் பெரும் பாலான மாநிலங்களில் வலிமையானதொரு விவசாயத் தொழிலாளர் களின் இயக்கங்களை வளர்த்தெடுக்க இந்தப் பிரச்சனைகள் கையிலெடுக்கப்பட வேண்டும்.
வகுப்புவாத சக்திகளின் தாக்குதலோடு கூடவே மிக முக்கியமான பிரச்சனை என்பது இந்துத்வா சக்திகள் பெண்களிடையே செயலாற்றி வரும் வகுப்புவாத பெண்கள் விரோத தத்துவத்தை எப்படி எதிர்த்துப் போராடுவது என்பதே ஆகும்.
பெண்களின் குறிப்பாக ஏழ்மையான பிரிவுகளைச் சேர்ந்த பெண்களின் வாழ்க்கை வாழ்நிலை ஆகியவற்றின் மீது நவீன தாராளமயக் கொள்கைகள் ஏற்படுத்தி வரும் குறிப்பிட்ட தாக்கத்திற்கு எதிரான போராட்டங்கள் மற்ற போராட்டங்களோடு மேலும் அதிகமாக இணைக்கப்பட வேண்டும்.
மிக மோசமான வகைகளில் வடிவெடுத்து வரும் பெண்களுக்கு எதிரான வன்முறை என்ற பிரச்சனையின் மீதான தனது செயல்பாடுகளை பெண் அமைப்புகள் வரும் நாட்களில் தீவிரப்படுத்தி பாலியல் ரீதியான தாக்குதல்கள் துன்புறுத்தல்கள் ஆகியவற்றுக்கு இலக்காகும் நகர்ப்புறப் பகுதிகளைச் சேர்ந்த இளம் பெண்களின் விரிவான பகுதியினரை எட்டுவதற்கான வழிகளையும் கண்டறிய வேண்டும்.
அதிகரித்துக் கொண்டே போகும் தனியார் கல்வி நிறுவனங்களிலிருந்து மாணவர்களை இயக்கத்திற்குள் கொண்டு வரவும் அவர்களை அணிதிரட்டவும் சிறப்பான கவனம் செலுத்தப்பட வேண்டும்.
வன உரிமைகள் சட்டம் வசிப்பிடங்களில் இருந்து அகற்றப்படுதல் கல்விக்கான உரிமைகள் வனத்திலுள்ள சிறு பொருட்களை சேகரிப் பதற்கான பழங்குடி பெண்களின் உரிமைகளோடு தொடர்புடைய பிரச்சனைகள் பழங்குடி மக்களின் பாதுகாப்பு போன்ற முக்கியமான பிரச்சனைகளை கையிலெடுத்து அவற்றை அமல்படுத்த இயக்கம் நடத்தியுள்ளது.
உள்ளூர் அளவிலான போராட்டங்களை வலுப்படுத் துவதன் மூலமும் ஸ்தாபனத்தை வளர்த்தெடுப்பதன் மூலமும் இந்தப் பணி மேலும் முன்னெடுத்துச் செல்லப்பட வேண்டும்.
பழங்குடி மக்களின் பிரச்சனைகள் குறித்த வர்க்க ரீதியான அணுகுமுறையோடு கூடவே அவர்களின் சமூக கலாச்சார பிரச்சனைகளும் இணைக்கப்பட வேண்டும்.
பழங்குடி மக்கள் வசிக்கும் பகுதிகளில் ஆர்.எஸ்.எஸ்.சின் வகுப்புவாத தாக்குதலுக்கு சிறப்பானதொரு பதிலடியாக இந்த முயற்சிகள் அமையும்.
தீண்டாமைக் கொடுமை மற்றும் சாதிய ரீதியான புறக்கணிப்பின் இதர வடிவங்கள் ஆகியவற்றுக்கு எதிரான போராட்டம் தலித்களுக்கான இட ஒதுக்கீட்டையும் இதர நலத் திட்டங்களையும் முழுமையாக அமல்படுத்துவதை உறுதிப்படுத்துவதற்கான போராட்டம் தாழ்த்தப்பட்ட பழங்குடிப் பிரிவினருக்கான துணைத் திட்டம்சிறப்பு ஏற்பாடு ஆகிய நிதி ஒதுக்கீட்டிற்கு சட்டரீதியான அடித்தளத்தை உருவாக்குவது சாதிய கட்டமைப்புக்கு எதிரான ஒட்டுமொத்த போராட்டம் ஆகிய நடவடிக்கைகள் முன்னுக்குக் கொண்டு செல்லப்பட வேண்டும்.
மோடி அரசின் பொருளாதாரக் கொள்கைகள் இந்துத்வா நோக்கம் கொண்ட அதன் சமூக கல்விக் கொள்கைகள் ஆகியவற்றை மிகுந்த முனைப்புடன் எதிர்க்க வேண்டிய தேவை உள்ளது.
பிஜேபிஆர் எஸ் எஸ் கூட்டணிக்கு எதிராக அரசியல் ரீதியான தத்துவார்த்த ரீதியான போராட்டம் ஒன்றை கட்சி மேற்கொள்ள வேண்டும்.
அக்கட்சி நவீன தாராளமயக் கொள்கைகளையே பின்பற்றி வந்தது மட்டுமின்றி காங்கிரஸ் தலைமையிலான ஐக்கிய முற்போக்குக் கூட்டணி அரசின் மக்கள் விரோதக் கொள்கைகளும் ஊழலும்தான் பிஜேபி பரவலான மக்கள் ஆதரவைப் பெறுவதற்கு உதவி செய்தது என்பதையும் குறிப்பிட வேண்டும்.
உழைக்கும் மக்களை அணிதிரட்டவும் அவர்களை இடதுசாரிஜனநாயக மேடையை நோக்கி திரளச் செய்யவும் வேண்டுமெனில் மாநிலக் கட்சிகளின் முதலாளித்துவநிலப்பிரபுத்துவ ஆதரவு அரசியல் மற்றும் கொள்கைகளை அரசியல்ரீதியாக எதிர்த்துப் போராட வேண்டியதும் அவசியமாகும்.
அதேவேளையில் மக்களின் பிரச்சனைகளுக்காகவும் நாட்டின் இறையாண்மையும் மாநில உரிமைகளையும் பாதுகாப்பதற்காகவும் ஏகாதிபத் தியத்திற்கு எதிராகவும் இதர ஜனநாயக சக்திகளுடனும் காங்கிரஸ் அல்லாத மதசார்பற்ற கட்சிகளுடனும் கூட்டு நடவடிக்கைகளை வளர்த்தெடுக்க கட்சி முன்முயற்சி எடுக்கும்.
கட்சி தனது சுயேச்சை யான வலிமையை விரிவுபடுத்த வேண்டுமெனில் வெகுஜன இயக்கங் களுக்கான கூட்டு மேடைகள் ஒன்றுபட்ட போராட்டங்கள் ஆகியவை அவசியமாகும்.
வர்க்க வெகுஜன அமைப்புகளின் இத்தகைய கூட்டு நடவடிக்கைகள் காங்கிரஸ் பிஜேபி மற்றும் இதர முதலாளித்துவ கட்சிகளை பின்பற்றி வரும் பரவலான மக்களை கவர்ந்திழுக்க உதவும்.
ஒன்றுபட்ட போராட்டங்கள் கூட்டு இயக்கங்கள் போன்றவற்றை வளர்த்தெடுக்கும் செயல்முறைகளின் மூலமாகவே இடதுசாரிஜனநாயக அணியை உருவாக்குவது என்ற இந்த முயற்சியை நிறைவேற்ற முடியும்.
தன்னை வலுப்படுத்திக் கொள்வது இடதுசாரிஜனநாயக சக்திகளை ஒன்றிணைக்க உதவுவது ஆகிய கட்சியின் நலன்களே தேர்தல் குறித்த கட்சியின் நடைமுறைத் தந்திரங்களுக்கு வழிகாட்டுவதாக அமைகிறது.
நாடாளுமன்றத் தேர்தலுக்குப் பிறகு இடதுசாரி கட்சிகளின் ஒற்றுமையை வலுப்படுத்துவது விரிவுபடுத்துவது ஆகியவற்றுக்குக் கூடுதல் அழுத்தம் அளிக்கப்பட்டு வருகிறது.
மகாராஷ்டிர மாநிலத்தில் சமீபத்தில் நடைபெற்ற சட்டமன்றத் தேர்தலில் விவசாயிகள்தொழிலாளர்கள் கட்சி மீண்டும் மார்க்சிஸ்ட் கட்சிசிபிஐ ஆகியவற்றுடன் இணைந்தது.
இடதுசாரி கட்சிகளின் ஒற்றுமையை விரிவுபடுத்தவும் கட்சிகள்குழுக்கள்தனிநபர்கள் ஆகியோர் உள்ளிட்ட விரிவானதொரு இடதுசாரி மேடையை கட்டமைக்கவுமான முயற்சிகளை மேலும் முன்னெடுத்துச் செல்ல வேண்டியது அவசியமாகும்.
அதைத் தொடர்ந்த நாட்களில் குறிப்பாக கட்சி வலுவாக உள்ள மூன்று மாநிலங்களைப் பொறுத்த வரையில் இந்த நிலைமை யிலிருந்து மீட்டெடுப்பதற்கான முயற்சிகள் எடுக்கப்பட்டு வருகிறது.
கடந்த மூன்றாண்டுகளில் கட்சியின் நடவடிக்கைகளை முடக்கவும் கட்சி ஊழியர்களை அச்சுறுத்தவும் தொடர்ந்து தாக்குதல்கள் நடைபெற்றன.
தொடர்ந்து நடைபெற்ற வன்முறைத் தாக்குதல்களில் கட்சி ஊழியர்கள் ஆதரவாளர்கள் மட்டுமின்றி கட்சிக்கு வாக்களித்தவர் களும் கூட இலக்காகி இருந்தனர்.
வன்முறை பாலியல் ரீதியான வன்கொடுமைகள் படுகொலை வெறியாட்டம் ஆகியவற்றைத் தூண்டிவிடும் வகையில் திரிணாமூல் தலைவர்களும் நாடாளுமன்ற உறுப்பினர்களும் பேசினார்கள் என்பதும் குறிப்பிடத்தக்கதாகும்.
திரிணாமூல் கட்சியின் சந்தர்ப் பவாத அரசியல் மற்றும் பாசிசத் தன்மை கொண்ட நடவடிக்கைகள் ஆகியவை பிஜேபி ஆதாயம் பெறுவதற்கான அடித்தளத்தை உருவாக்கி யுள்ளன.
ஜனநாயகம் மற்றும் ஜனநாயக உரிமைகளை பாதுகாப்பதற்கான பிரச்சாரத்தை கட்சி மேற்கொண்டு வருவதுடன் வாழ்க்கை நிலைமைகள் பொருளாதாரப் பிரச்சனைகள் ஆகியவற்றிற்காக போராட்டங்களை நடத்தவும் கட்சி மக்களை அணிதிரட்டி வருகிறது.
அவற்றில் சூரிய ஒளியிலிருந்து மின்சாரம் தயாரிப்பதற்கான பலகைகளை வாங்குவதில் நடைபெற்ற ஊழலுக்குப் பொறுப்பேற்று முதல்வர் பதவி விலக வேண்டுமென்று கோரி மாநில தலைமைச் செயலகம் இரண்டு நாள் முற்றுகையிடப்பட்டது குறிப்பிடத் தக்கதாகும்.
உணவுப் பாதுகாப்பைக் கோரியும் விலைவாசி உயர்வுக்கு எதிராகவும் அமைச்சரவையில் நிலவும் ஊழல்கள் மீதான வழக்குகள் குறித்தும் கட்சியும் இடது ஜனநாயக முன்னணியும் போராட்டங்களை நடத்தின.
ஆர் எஸ் பி நமது அணியிலிருந்து நாடாளுமன்றத் தேர்தல் நேரத்தில் விலகியதானது பின்னடைவை ஏற்படுத்திய போதிலும் கடந்த நாடாளுமன்றத் தேர்தலில் இடது ஜனநாயக முன்னணி தனது நிலையை மேம்படுத்திக் கொள்ள முடிந்தது.
இடது முன்னணியின் சிறப்பான செயல்முறைகள் மற்றும் அனைத்து அரசியல் வெகுஜன பிரச்சனைகளிலும் கட்சியின் உடனடியான தலையீடு ஆகிய நடவடிக்கைகள் கட்சியின் செல்வாக்கு விரிவடை வதற்கு உதவின.
இடதுசாரி கட்சிகள் தேர்தலில் மோசமான பின்னடைவை சந்தித்துள்ள கட்சியின் வலுவான தளமாக விளங்கிய மேற்கு வங்க மாநிலத்தில் தாக்குதலை சந்தித்து வருகின்ற இன்றைய சூழ்நிலையில் இதர மாநிலங்களில் கட்சியின் செல்வாக்கையும் அடித்தளத்தையும் விரிவுபடுத்த வேண்டியது மிக முக்கியமானதொரு கடமையாக மாறியுள்ளது.
அரசியல் பொருளாதார சமூகப் பிரச்சனைகளின் மீது கட்சியின் சுயேச்சையான நடவடிக்கைகள்தான் மக்கள் திரளை செயல்படச் செய்வதற்கும் இத்தகைய இயக்கங்களிலும் போராட்டங்களிலும் இணையும் வகையில் மக்களின் உணர்வு நிலையை உயர்த்து வதற்கும் அவசியமாகும்.
மக்களை அணிதிரட்டவும் அவர்களை அமைப்பு ரீதியாக ஒழுங்குபடுத்துவதற்குமான சுயேச்சையான அமைப்புகளாக வெகுஜன அமைப்புகள் மாற வேண்டும்.
நமது அணிக்கும் வெளியே உள்ள பெருமளவிலான மக்களை கவர்ந் திழுக்கும் வண்ணம் விரிவான அளவிலான இயக்கங்களை நமது வெகுஜன அமைப்புகள் செயல்படுத்த வேண்டியதும் அவசியமாகும்.
நாடாளுமன்றத்தில் நமது பலம் குறைந்த தும் கட்சியின் வெகுஜன அடித்தளத்தில் பலவீனம் ஏற்பட்டுள்ளதும் ஆகிய பின்னணியில் கட்சி அதன் வலிமையையும் வெகுஜன அடித்தளத்தையும் மேம்படுத்துவதும் கட்சியின் சுயேச்சையான பங்கை விரிவுபடுத்துவதும் முற்றிலும் அவசியமான ஒன்றாகிறது.
நவீன தாராளமயக் கொள்கைகளுக்கு எதிரான போராட்டத்துடன் உள்ளூர் பிரச்சனைகள் மீதான நீடித்த போராட்டங்களை வளர்த்தெடுப்பதாக இந்த இணைப்பு அமைய வேண்டும்.
மாறாக தொழிலாளி வர்க்கம் விவசாயிகள் விவசாயத் தொழிலாளர்கள் நடுத்தர வர்க்கம் கைவினைஞர்கள் சிறு வியாபாரிகள் வியாபாரிகள் போன்ற பிரிவினரை பிரதிநிதித்துவப் படுத்துகின்ற அவர்களுக்காகப் போராடுகின்ற அனைத்து சக்திகளின் ஒரு முன்னணியாக அது உருப்பெற வேண்டும்.
முதலாளித்துவ நிலப்பிரபுத்துவ கட்சிகளின் கொள்கைகளுக்கு நேர்விரோதமான முற்றிலும் மாறுபட்டதொரு திட்டத்தின் அடிப்படையில் இந்தச் சக்திகள் அனைத்தையும் ஒரு கூட்டு மேடையை நோக்கி அணிதிரட்டுவதன் மூலமே இடது ஜனநாயக அணியை நோக்கிய இயக்கமானது முறையானதொரு கட்டமைப்பிற்கு வழிகோலும்.
இந்த வகையிலான ஒரு நடவடிக்கைதான் பொதுவான கோரிக்கை சாசனத்துடன் பல்வேறு வகையான வர்க்க வெகுஜன அமைப்புகள் அடங்கிய பொதுமேடை ஒன்றை உருவாக்குவதாக அமையும்.
மாநிலங்களில் உருவாகும் இடது ஜனநாயக ஒற்றுமைக்கான அமைப்பு பல்வேறுபட்டதாக இருந்த போதிலும் அகில இந்திய அளவில் இடது ஜனநாயக அணியை வளர்த்தெடுப்பதில் முக்கிய பங்காற்றும்.
கட்சியினால் மேற்கொள்ளப்படும் நடைமுறைத் தந்திரங்கள் அனைத்தின் கவனமும் வலுவானதொரு இடது ஜனநாயக அணியை வென்றெடுப்பதாகவே இருக்க வேண்டும்.
இந்தத் திட்டத்தில் அடங்கி யுள்ள கோரிக்கைகளும் பிரச்சனைகளும் இடது ஜனநாயக சக்திகளால் மேற்கொள்ளப்படும் அரசியல் ரீதியான பிரச்சாரங்கள் போராட்டங்கள் வெகுஜன இயக்கங்கள் ஆகியவற்றின் அடிப்படையாக விளங்கும்.
உலகளாவிய பொருளாதாரத்துடன் தொடர்பு வைத்திருக்கும் அதேநேரத்தில் சுயசார்பை வளர்த்தெடுக்கின்ற உற்பத்தி சக்திகளை வளர்த்தெடுக்கின்ற வேலைவாய்ப்பை பெருமளவிற்கு உருவாக்கு கின்ற பொருளாதார சமூக ஏற்றத்தாழ்வுகளை குறைக்கின்ற ஒரு வளர்ச்சிப் பாதையை நோக்கியதாக அமையும்.
முழுமையானதொரு நிலச்சீர்திருத்தம் மற்றும் விவசாய உற்பத்தி உறவுகளை ஜனநாயகபூர்வமானதாக மாற்றியமைப்பது கூட்டுறவை அடிப்படையாகக் கொண்ட விவசாய செயல்பாடு மற்றும் விற்பனை அமைப்பை வளர்த்தெடுப்பது.
ஏகபோகங்களை கட்டுப்படுத்துவது கேந்திரமான தொழில்களிலும் அடிப்படையான சேவைத் துறைகளிலும் பொதுத் துறைக்கு ஊக்கமளிப்பது செல்வச் செழிப்பை மாற்றியமைக்கும் வகையில் நிதி மற்றும் வரி ஏற்பாடுகள்.
அரசு அமைப்பையும் மதத்தையும் பிரித்து வைப்பது என்ற மதச்சார்பின்மையின் அடிப்படைக் குறிக்கோள் அரசியல் அமைப்புச் சட்டத்தில் பதியப்படும்.
விவசாயிகள் விவசாய வேலைகள் கட்டுப்படியாகும் வகையில் இருப்பதற்காக அதை உறுதிப்படுத்தும் வகையிலான நடவடிக்கைகளை மேற்கொள்வது விவசாயத்தை லாபகரமானதாக மாற்றுவது வணிக ரீதியான நோக்கத்திற்காகவோ விவசாயம் அல்லாத நோக்கங்களுக்காகவோ விவசாய நிலங்களை கையகப்படுத்துவதில் இருந்து பாதுகாப்பது பெரும் வணிக நிறுவனங்கள் விவசாயத் தொழிலில் ஈடுபடுவதையும் தனியார் மயமாவதையும் தடை செய்வது.
விவசாயத் தொழிலாளர்கள் விவசாயத் தொழிலாளர்களின் ஊதியம் சமூகப் பாதுகாப்பு ஆகியவற்றிற்கென மத்திய சட்டம் ஒன்றை இயற்றுவது கிராமப்புறத் தொழிலாளர்களுக்கு வீட்டு மனைகள் வீட்டு வசதி ஆகியவற்றை வழங்குவது.
இளைஞர்கள் வேலைக்கான உரிமையை அரசியல் அமைப்புச் சட்டத்தில் அடிப்படை உரிமையாகப் பதிவு செய்வது இளைஞர்கள் அனைத்து வகையிலும் வளர்ச்சி அடைய உதவும் வகையில் விளையாட்டு கலாச்சாரம் சிறப்புத் திறன்களுக்கான பயிற்சி ஏற்பாடுகள் ஆகிய சேவைகளை உறுதிப்படுத்துவது.
சுற்றுச்சூழல் சுற்றுச்சூழலை மாசுபடுத்தும் பசுங்கூட வாயுக்கள் வெளியேறுவதன் அளவை சிறப்பான ஒழுங்கமைப்பின் மூலம் குறைப்பதற்கான நடவடிக்கைகளை மேற்கொள்வது உற்பத்தி நுகர்வு ஆகிய அனைத்துத் துறைகளில் சிறப்பான வகையில் எரிசக்தியை பயன்படுத்துவதை உறுதி செய்வது மறுசுழற்சி முறையிலான எரிசக்தி முறைக்கு ஊக்கமளிப்பது எரிசக்தித் துறையில் நிலவும் ஏற்றத் தாழ்வை குறைப்பது ஆறுகள் மற்றும் இதர நீர்நிலை அமைப்புகள் மாசடைவதை கட்டுப்படுத்துவது நீர்நிலை அமைப்புகள் எந்த வகையிலும் தனியார் மயமாக்கப்படமாட்டாது.
மக்கள் நலம் உணவு தானியங்கள் மட்டுமின்றி இதர அத்தியாவசியப் பொருட்களையும் வழங்கும் வகையில் அனைவருக்குமான பொதுவிநியோகத் திட்டம் அனைவருக்குமான ஓய்வூதிய வசதி பாதுகாப்பான குடிநீர் மற்றும் கழிப்பறை வசதிகள் நகர்ப்புற ஏழைகளுக்கு வீட்டு வசதி ஏற்பாடுகள்.
பெண்கள் நாடாளுமன்றத்திலும் மாநில சட்டமன்றங்களிலும் பெண்களுக்கு மூன்றில் ஒரு பங்கு இட ஒதுக்கீடு பெண்கள் குழந்தைகளுக்கு எதிரான அனைத்து வகையான வன்முறைகளை யும் தடுக்கவும் குறைக்கவும் இவற்றில் ஈடுபடுவோரை கடுமையாகத் தண்டிக்கவும் உரிய ஏற்பாடுகளைச் செய்வது.
தலித்துகள் சாதிய அமைப்பையும் அனைத்து வகையிலான சாதிய ஒடுக்குமுறைகளையும் முற்றிலுமாக ஒழித்துக் கட்டுவது தீண்டாமையைக் கடைப்பிடிப்பது தாழ்த்தப்பட்டவர்களுக்கு எதிரான அடக்குமுறைகள் ஆகியவற்றிற்கு கடுமையான தண்டனை விதிப்பது பல ஆண்டுகளாக பூர்த்தி செய்யப்படாத ஒதுக்கீடு செய்யப்பட்ட பணி இடங்களையும் நிலைகளையும் பதவி உயர்வுகளையும் முழுமை யாகச் செயல்படுத்துவது தலித் கிறித்துவர்களுக்கு தாழ்த் தப்பட்ட பிரிவினர்களுக்கான அந்தஸ்து வழங்கப்படும் தனியார் துறையிலும் இட ஒதுக்கீடு அமலாக்கப்படும்.
பழங்குடியினர் பழங்குடியினர் நிலங்களுக்கான உரிமைகள் பாதுகாக்கப்படுவதோடு அவர்களிடமிருந்து சட்ட விரோதமான முறையில் பறிக்கப்பட்ட நிலங்களும் திருப்பி அளிக்கப்படும் வன உரிமைச் சட்டம் முழுமையாக செயல்படுத்தப்படும்.
சிறுபான்மையினர் சிறுபான்மையினர் உரிமைகள் பாதுகாக்கப்படும் கல்வி வேலைவாய்ப்பு சமூக நலம் ஆகிய துறைகளில் முஸ்லீம் பிரிவினருக்கென சிறப்பு ஏற்பாடுகள் செய்யப்படும்.